Το Διαστημικό Λεωφορείο *Enterprise* κατά τη διάρκεια δοκιμών στο Κέντρο Διαστημικών Πτήσεων Τζορτζ Μάρσαλ το 1978.
Εργοστάσιο της Hyundai στο Μοντγκόμερι της Αλαμπάμα.
Η Σχολή Πληροφορικής του Πανεπιστημίου της Νότιας Αλαμπάμα στο Μομπίλ.
Το Air Force One κατά την αναχώρησή του από την Αεροπορική Βάση Μάξγουελ το 2015.
Η Πολιτεία της Αλαμπάμα έχει επενδύσει στην αεροδιαστημική, την εκπαίδευση, την υγειονομική περίθαλψη, την τραπεζική και σε διάφορες βαριές βιομηχανίες, συμπεριλαμβανομένης της αυτοκινητοβιομηχανίας, της εξόρυξης ορυκτών, της παραγωγής χάλυβα και τις κατασκευές. Το 2006, η γεωργική και κτηνοτροφική παραγωγή στην Αλαμπάμα αποτιμήθηκε σε 1,5 δισεκατομμύρια δολάρια. Σε αντίθεση με τα δεδομένα του προηγούμενου αιώνα, σήμερα η γεωργική οικονομία αποτελεί μόλις το 1% περίπου του Ακαθάριστου Εγχώριου Προϊόντος της Πολιτείας. Ο αριθμός των ιδιωτικών γεωργικών εκμεταλλεύσεων μειώνεται με σταθερό ρυθμό από τη δεκαετία του 1960, καθώς η γη έχει πωληθεί σε κτηματομεσίτες, εταιρείες ξυλείας και μεγάλους γεωργικούς ομίλους.

Σύμφωνα με στοιχεία που αφορούν την απασχόληση για το έτος 2008, 121.800 άτομα εργάζονταν σε διοικητικά επαγγέλματα, 71.750 σε επιχειρηματικές και χρηματοοικονομικές δραστηριότητες, 36.790 σε επαγγέλματα πληροφορικής και μαθηματικών, 44.200 στους τομείς αρχιτεκτονικής και μηχανικής, 12.410 σε φυσικές, κοινωνικές και επιστήμες της ζωής, 32.260 σε κοινοτικές και κοινωνικές υπηρεσίες, 12.770 σε νομικά επαγγέλματα, 116.250 σε υπηρεσίες της εκπαίδευσης, κατάρτισης και βιβλιοθηκών, 27.840 σε επαγγέλματα τέχνης, σχεδίου και μέσων ενημέρωσης, 121.110 στην υγειονομική περίθαλψη, 44.750 στην πυρόσβεση, την επιβολή του νόμου, και την ασφάλεια, 154.040 σε επαγγέλματα εστίασης, 76.650 στον καθαρισμό και τη συντήρηση κτιρίων και χώρων, 53.230 στην προσωπική φροντίδα και τις υπηρεσίες, 244.510 στον τομέα των πωλήσεων, 338.760 σε υπηρεσίες γραφείων και διοικητική υποστήριξη, 20.510 στη γεωργία, την αλιεία και τη δασοκομία, 120.155 στις κατασκευές και τις εξορύξεις, 106.280 στους τομείς εγκατάστασης, συντήρησης και επισκευών, 224.110 στην παραγωγή και 167.160 σε μεταφορές και διακίνηση υλικών.

Σύμφωνα με το Αμερικανικό Γραφείο Οικονομικής Ανάλυσης, το συνολικό Ακαθάριστο Κρατικό Προϊόν για το 2008 ήταν 170 δισεκατομμύρια δολάρια ή 29.411 δολάρια κατά κεφαλήν. Το ΑΕΠ της Αλαμπάμα το 2012 αυξήθηκε κατά 1,2% σε σχέση με το προηγούμενο έτος. Η μεγαλύτερη αύξηση σημειώθηκε στον τομέα της πληροφορικής. Το 2010, το κατά κεφαλήν εισόδημα στην Πολιτεία ήταν $22.984.

Το μέσο ποσοστό ανεργίας της Πολιτείας ήταν στο 5,8% τον Απρίλιο του 2015, όταν το αντίστοιχο ποσοστό ανεργίας σε ομοσπονδιακό επίπεδο ήταν σε ποσοστό 5,4%.

Η Αλαμπάμα δεν διαθέτει κάποιο ελάχιστο μισθό, γι΄ αυτό και χρησιμοποιεί τον ομοσπονδιακό κατώτατο μισθό των 7,25 δολαρίων ανά ώρα. Τον Φεβρουάριο του 2016, η Πολιτεία ψήφισε ένα νομοσχέδιο με το οποίο εμποδίζει τους Δήμους της Αλαμπάμα να αυξήσουν τον κατώτατο μισθό στην περιοχή τους. Η νομοθεσία ακύρωσε ένα διάταγμα της πόλης του Μπέρμιγχαμ, που επρόκειτο να αυξήσει τον κατώτατο μισθό της πόλης σε 10,10 δολάρια ανά ώρα.

Σύμφωνα με στοιχεία του 2018, η Αλαμπάμα έχει το έκτο υψηλότερο ποσοστό φτώχειας μεταξύ των πολιτειών των ΗΠΑ. Το 2017, ο Ειδικός Εισηγητής των Ηνωμένων Εθνών, Φίλιπ Άλστον, περιόδευσε σε μέρη της αγροτικής Αλαμπάμα και παρατήρησε τις περιβαλλοντικές συνθήκες που, όπως είπε, ήταν φτωχότερες από οποιοδήποτε άλλο μέρος του ανεπτυγμένου κόσμου.

Μεγαλύτεροι εργοδότες
---------------------

Οι πέντε εργοδότες με τους περισσότερους εργαζομένους στην Αλαμπάμα, κατά τον Απρίλιο του 2011, ήταν:

| Εργοδότης | Υπάλληλοι |
| --- | --- |
| Redstone Arsenal | 25.373 |
| Πανεπιστήμιο της Αλαμπάμα στο Μπίρμιγχαμ (περιλαμβάνει το Πανεπιστημιακό Νοσοκομείο της Αλαμπάμα) | 18.750 |
| Αεροπορική Βάση Μάξγουελ | 12.280 |
| Πολιτεία της Αλαμπάμα | 9.500 |
| Δημόσιο Σχολικό Σύστημα Κομητείας του Μομπίλ | 8.100 |

Στους επόμενους είκοσι μεγαλύτερους εργοδότες για το 2011 περιλάμβανονται:

| Εργοδότες | Τοποθεσία |
| --- | --- |
| Στρατιωτικό Αμαξοστάσιο του Άνιστον | Άνιστον |
| AT&T | Πολλαπλή |
| Πανεπιστήμιο του Όμπερν | Όμπερν |
| Νότιο Ιατρικό Κέντρο Βαπτιστή | Μοντγκόμερι |
| Σχολεία της Πόλης του Μπέρμιγχαμ | Μπέρμιγχαμ |
| Πόλη του Μπέρμιγχαμ | Μπέρμιγχαμ |
| Σύστημα Υγείας του DCH | Τασκαλούζα |
| Σχολεία Πόλης του Χάντσβιλ | Χάντσβιλ |
| Νοσοκομειακό Σύστημα του Χάντσβιλ | Χάντσβιλ |
| Εργοστάσιο της Hyundai | Μοντγκόμερι |
| Θεραπευτικό Σύστημα Υγείας | Μομπίλ |
| Σχολεία της Κομητείας του Τζέφερσον | Μπέρμιγχαμ |
| Κέντρο Διαστημικών Πτήσεων Τζορτζ Μάρσαλ | Χάντσβιλ |
| Mercedes-Benz Διεθνής | Βανς |
| Δημόσια Σχολεία του Μοντγκόμερι | Μοντγκόμερι |
| Χρηματοοικονομική Εταιρεία Regions | Πολλαπλή |
| Boeing | Πολλαπλή |
| Πανεπιστήμιο της Αλαμπάμα | Τασκαλούζα |
| Πανεπιστήμιο της Νότιας Αλαμπάμα | Μομπίλ |
| Walmart | Πολλαπλή |

Παραπομπές
----------

1. ↑  Ijaz, Ahmad· Addy, Samuel N. (6 Ιουλίου 2009). «Food Production in Alabama». *The Encyclopedia of Alabama*. Auburn University. Αρχειοθετήθηκε από το πρωτότυπο στις 17 Ιανουαρίου 2013. Ανακτήθηκε στις 22 Σεπτεμβρίου 2012.
2. ↑  «Alabama Occupational Projections 2008–2018» (PDF). *Alabama Department of Industrial Relations*. State of Alabama. Αρχειοθετήθηκε από το πρωτότυπο (PDF) στις 17 Ιανουαρίου 2013. Ανακτήθηκε στις 22 Σεπτεμβρίου 2012.
3. ↑  «GDP by State (2008)». *Bureau of Economic Analysis, Regional Economic Accounts*. 2 Ιουνίου 2009. Ανακτήθηκε στις 9 Οκτωβρίου 2009.  full release with tables Αρχειοθετήθηκε June 30, 2017, στο Wayback Machine.
4. ↑  «United States Census Bureau». *State and County Quick Facts*. Αρχειοθετήθηκε από το πρωτότυπο στις 26 Φεβρουαρίου 2012. Ανακτήθηκε στις 25 Φεβρουαρίου 2012.
5. ↑  «Local Area Unemployment Statistics – Alabama». *Bureau of Labor Statistics*. Ανακτήθηκε στις 15 Ιουνίου 2013.
6. ↑  «Bureau of Labor Statistics Data». United States Department of Labor. Ανακτήθηκε στις 6 Ιουλίου 2015.
7. ↑  Kasperkevic, Jana (February 26, 2016). «Alabama passes law banning cities and towns from increasing minimum wage». *The Guardian*. .
8. ↑  Scott, Kristina. «AP\_PovertyFactSheet\_2018\_Web».
9. ↑  Ballesteros, Carlos (December 10, 2017). «Alabama Has the Worst Poverty in the Developed World, U.N. Official Says». *Newsweek*.. Ανακτήθηκε στις September 13, 2018.
10. ↑  Aneesa Macmillan. "Top of the List: Alabama's largest employers" (April 22, 2011). *Birmingham Business Journal*.
11. ↑  «Alabama's Largest Employers». *Birmingham Business Journal*. American Registry. Απριλίου 2011. Ανακτήθηκε στις 19 Σεπτεμβρίου 2012.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικονομία των Ηνωμένων Πολιτειών |
| --- |
|  |
| Πολιτεία | 
* Αλαμπάμα
* Αλάσκα
* Αριζόνα
* Αρκάνσας
* Καλιφόρνια
* Κολοράντο
* Κονέκτικατ
* Ντέλαγουερ
* Φλόριντα
* Γεωργία
* Χαβάη
* Αϊντάχο
* Ιλινόις
* Ιντιάνα
* Αϊόβα
* Κάνσας
* Κεντάκι
* Λουιζιάνα
* Μέιν
* Μέριλαντ
* Μασαχουσέτη
* Μίσιγκαν
* Μινεσότα
* Μισισίπι
* Μιζούρι
* Μοντάνα
* Νεμπράσκα
* Νεβάδα
* Νέο Χαμσάιρ
* Νέο Τζέρσεϊ
* Νέο Μεξικό
* Νέα Υόρκη
* Βόρεια Καρολίνα
* Βόρεια Ντακότα
* Οχάιο
* Οκλαχόμα
* Όρεγκον
* Πενσυλβάνια
* Ρόουντ Άιλαντ
* Νότια Καρολίνα
* Νότια Ντακότα
* Τενεσί
* Τέξας
* Γιούτα
* Βέρμοντ
* Βιρτζίνια
* Ουάσινγκτον
* Δυτική Βιρτζίνια
* Γουισκόνσιν
* Γουαϊόμινγκ
 |
|  |
| Ομοσπονδιακή Περιφέρεια | 
* Περιφέρεια της Κολούμπια
 |
|  |
| Εδάφη | 
* Αμερικανική Σαμόα
* Γκουάμ
* Βόρειες Μαριάνες Νήσοι
* Πουέρτο Ρίκο
* Αμερικανικές Παρθένοι Νήσοι
 |
|  |
| Αποθετήρια Ινδιάνων | 
* Έθνος Μαυροπόδαρων
* Αποθετήριο Ινδιάνων του Φλάτχεντ
* Έθνος Ναβάχο
* Έθνος Οσάγκε
* Αποθετήριο Ινδιάνων Πάιν Ριντζ
 |

 |